Рамил Чурагулов

Рамил Чурагул (Рамил Мотаһар улы Чурагулов) — Башкортстан һәм Россия журналистлары һәм язучылары берлеге әгъзасы, өч шигъри җыентык авторы, II-нче Бөтендөнья татар конгрессы делегаты.

1962 елның 16 августында Башкортстанның Кырмыскалы районы Иске Акташ авылында дөньяга килгән. Бик иртә әтисез калып, тәүдә әнисе, азак дәү әнисе-нәнәсе кулында тәрбияләнә. Иске Шәрәй сигезьеллык мәктәбен гел "5"кә генә бетергәч, Уфа автомобиль транспорты техникумында укый.

Техникумнан соң "Башавторемонт", "Башавтотранс" берләшмәләрендә өлкән инженер вазыйфасында эшли.

1991 елда Башкорт дәүләт университетының филология факультетын тәмамлагач, "Аманат" (элекке "Пионер") журналында баш мөхәррир урынбасары, "Тулпар" яшьләр журналында әдәби хезмәткәр вазыйфаларында хезмәт итә. Бүгенге көндә Рамил — республика яшьләренең "Азатлык нуры" газетасының баш мөхәррире, шул ук вакытта ул, җырчы, Башкортстанның атказанган артисты Идрис Кәлимуллин җитәкчелегендәге "Сәйяр" эстрада театрының әдәбият бүлеге җитәкчесе.

Аның сүзләренә 100 дән артык җыр язылган. "Әйтмә син авыр сүз!", "Моңнар кайтсын авылга!", "Әй, Ходай, исәнлек бир!", "Туганнарың кадерен бел!" җырлары берничә ел рәттән Башкортстанда һәм Татарстанда "Ел җыры" исеменә лаек була.

Ел саен Башкортстан районнары һәм шәһәрләреннән Рамил Чурагулов иҗатын яратучылар танылган эстрада җырлары авторы иҗатына багышланган турда (сәяхәттә) катнаша. Турны «Хәзинә Тур» милли туроператоры оештыра Во Всемирном конгрессе татар прошла встреча с участниками тура, посвященного творчеству Рамиля Чурагулова. Всемирный конгресс татар, 14.08.2024.
 Искәрмәләр 

 Чыганаклар 
Рамил Чурагулның рәсми сайты.

 Сылтамалар 

 Моны да карагыз 

Төркем:Татар шагыйрьләре
Төркем:Татар журналистлары
Төркем:Башкортстан язучылары
Төркем:Башкортстанның атказанган мәдәният хезмәткәрләре
Төркем:Татарстанның атказанган сәнгать эшлеклеләре
Төркем:Әнгам Атнабаев премиясе лауреатлары